„Každý v tejto krajine by sa mal naučiť programovať...
pretože sa tým naučí rozmýšľať.“ – Steve Jobs
Bill (založil Microsoft): Mal som 13, keď som sa prvýkrát dostal k počítaču.
Jack (založil Twitter): Rodičia mi v roku 1984 kúpili Macintosh. Mal som 9.
Bol som v 6. triede.
Naučila som sa programovať na výške.
Ruchi (Facebook, Dropbox): Ako prváčka, v prvom semestri – úvod do informatiky.
Napísal som program na hranie piškvoriek.
Drew (založil Dropbox): Boli to veľmi skromné začiatky.
Prvý program sa pýtal „Aká je tvoja obľúbená farba?“ alebo „Koľko máš rokov?“
Elena (založila clothia.com): Môj prvý program
zobrazoval na displeji zelený kruh alebo červený štvorec.
Gabe (založil Valve): Najprv som napísal program s textom „Ahoj svet.“
Dosiahol som, aby to počítač zobrazil, to bolo úžasné.
Mark (založil Facebook): Nezačínal som programovať s tým,
že by som chcel nasať celú informatiku
alebo programovanie ako vednú disciplínu.
Chcel som len vytvoriť niečo jednoduché, z čoho by som mal ja a moje sestry radosť.
Napísal som jeden krátky program, potom som k nemu postupne pridával,
a keď som sa chcel naučiť niečo nové, našiel som si to v knihe či na internete
a zase som k tomu programu niečo pridal.
Je to podobné ako venovať sa hre na hudobnom nástroji alebo športu.
Na začiatku je to veľmi náročné ale časom sa to naučíte.
Chris (hviezda NBA): Programovanie je niečo, čo sa dá naučiť.
Viem, že je to ťažké, no to platí pre veľa vecí.
Napadá vám niečo, čo nie je?
Makinde (Facebook): Veľká časť programovania je veľmi jednoduchá.
Je to skôr o rozkladaní problémov na menšie časti,
nie o tvorbe komplikovaných algoritmov, ako si ľudia zvyčajne myslia.
Vanessa (Girl develop IT): Na programovanie nemusíš byť génius.
Potrebuješ odhodlanie.
Sčítavanie, odčítavanie… to je asi všetko.
Tony (riaditeľ Zappos): Asi sa ti zíde vedieť násobilku…
Bronwen (Valve): Na programovanie nemusíš byť génius.
Aj čítať sa vie naučiť každý.
Či už sa chce človek stať pretekárom, hrať bejzbal alebo postaviť dom,
softvér všetky tieto veci obrátil naruby.
Počítače sú všade.
Chceš pracovať v poľnohospodárstve, v zábavnom priemysle, v továrni?
Sú skrátka všade okolo nás.
Sme tu v roku 2013.
Všetci sme závislí od technológií.
Potrebujeme ich na komunikáciu, v bankovníctve či na informácie.
A nikto z nás nevie, ako čítať a písať kód.
V škole som patril do skupiny, ktorá sa stretávala po škole
a volala sa „Wiskies“. Ľudia sa mi smiali.
Mne to nevadilo. Bolo to super, veľa som sa naučil.
A niektorí moji priatelia majú vďaka tomu prácu.
Snažíme sa zamestnať toľko talentovaných inžinierov,
koľko len dokážeme nájsť.
Systém je obmedzený len tým, že dnes jednoducho nie je dosť ľudí,
ktorí sú vyškolení a majú tieto zručnosti.
Aby sme získali najlepších ľudí, snažíme sa vytvárať úžasné kancelárie.
Perfektný šéfkuchár. Jedlo zadarmo. Raňajky, obed a večera.
Práčovňa zadarmo. Občerstvenie.
Môžeš hrať hry, jazdiť na kolobežke.
V kancelárii vždy nájdeš niečo zaujímavé.
Môžeš relaxovať, počúvať hudbu, tvorivo sa realizovať.
Hadi (založil code.org): Či už chceš zarobiť veľa peňazí alebo zmeniť svet,
programovanie je neuveriteľne užitočná zručnosť.
Ak by mi kedysi povedali, že softvér je ľudská záležitosť,
ktorá v prvom rade pomáha ľuďom, zmenilo by to môj pohľad na vec skôr.
Prísť s nápadom, vidieť ho zrealizovaný vo svojich rukách
a kliknutím ho vložiť do rúk miliónov iných ľudí, je úžasný zážitok.
A sme prvou generáciou ľudí, ktorá ho môže zažiť.
Pomysli len na to, že môžeš začať priamo zo svojej internátnej izby.
Skupinka ľudí, ktorí ešte nikdy nevytvorili veľkú spoločnosť,
sa môže dať dokopy a vytvoriť niečo, čo miliarda ľudí používa každý deň.
Už len tá myšlienka je bláznivá.
Je to skrátka úžasné.
Programátori zajtrajška sú čarodejníkmi budúcnosti.
V porovnaní s ostatnými budete vyzerať, akoby ste mali magické schopnosti.
Myslím si, že to je skoro ako superschopnosť.
Výborní programátori sú dnes ako rockové hviezdy.
Tak to skrátka je.
Milión najlepších pracovných miest v USA možno nebude obsadených…
… pretože len 1 zo 4 amerických škôl učí svojich žiakov programovať.
Či už chceš byť doktor alebo rocková hviezda,
žiadaj na svojej škole hodiny programovania
alebo sa uč online na code.org
Zdieľaj toto video a navštív code.org